Doložka finančných, ekonomických, environmentálnych vplyvov,
vplyvov na zamestnanosť a podnikateľské prostredie

I. Vyčíslenie odhadu dopadov na verejné financie:  
a)	Vyčíslenie (odhad) finančných dôsledkov na štátny rozpočet 
Návrh zákona nebude mať dopad na štátny rozpočet v roku 2006. 
Vyčíslenie (odhad) finančných dôsledkov na rozpočty obcí
Návrh zákona nemá dopad na rozpočty obcí.
b)	Vyčíslenie (odhad) finančných dôsledkov na rozpočty VÚC
 Návrh zákona nemá dopad na rozpočty VÚC.
d)	Vyčíslenie (odhad) finančných dôsledkov na rozpočty ostatných inštitúcií
Návrh zákona nemá dopad na rozpočty ostatných inštitúcií.
. 
II. Vyčíslenie odhadu dopadov na obyvateľstvo, hospodárenie podnikateľskej sféry     a iných právnických osôb
Návrh zákona nemá  priamy dopad na obyvateľstvo.
Predpokladá sa, že v porovnaní so súčasnou právnou úpravou nemá ani významne zvýšený dopad na hospodárenie podnikateľskej sféry a iných právnických osôb. Predpokladá sa, že doterajšie náklady súvisiace so získaním príslušných oprávnení a osvedčení na výkon vybraných činností z hľadiska bezpečnosti a ochrany zdravia pri práci vo výške cca 1,5 mil. Sk ročne sa zvýšia na celkovú sumu cca 2,0 mil. Sk ročne.
Bezpečné a zdravie nepoškodzujúce pracovné podmienky majú kladný vplyv na dodržiavanie ústavného práva zamestnanca na ochranu bezpečnosti a zdravia pri práci. Pozitívne ovplyvňujú celkovú sociálnu situáciu a znižuje nároky na verejné zdroje potrebné na reparáciu negatívnych následkov nevhodných pracovných podmienok, napr. pracovných úrazov, chorôb z povolania a iných poškodení zdravia z práce. Majú pozitívny vplyv na hospodárenie organizácií, a to v spojitosti s uplatňovaním pracovných podmienok vhodných na zvyšovanie kvality práce, kvality výrobkov a poskytovaných služieb.
 
III. Odhad dopadov na životné prostredie
Návrh zákona nemá  priamy dopad na životné prostredie. 
Bezpečné a zdravie nepoškodzujúce pracovné prostredie a starostlivosť o pracovné prostriedky u zamestnávateľov vytvárajú významné predpoklady na elimináciu ich negatívnych vplyvov aj na životné prostredie. 

IV. Odhad dopadov na zamestnanosť
Návrh zákona nemá  dopad na zamestnanosť. 

V.  Odhad dopadov na podnikateľské prostredie
Návrh zákona podporuje podnikateľské prostredie na úseku poskytovania odborných služieb v oblasti bezpečnosti a ochrany zdravia pri práci.